Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 477

2. Tőzsdén kívüli (nem szabványosított) ügyletek Ebben a sorban kell a tőzsdén kívüli piacon kötött, valamint a tőzsdén kötött nem szabványosított határidős és opciós ügyleteket az a) oszlopban szerződés szerinti (kötési) értéken, a b) oszlopban piaci értéken összesíteni, amelyek a részletező sorokban külön kerülnek kimutatásra. A swap ügyleteknél a szerződés szerinti értéknek a szerződés elvi főösszegét, szerződéskötési értékét (notional értéket) kell tekinteni. A mögöttes termék piaci árfolyamérték kiszámításánál a mérleg fordulónapján ismert piaci értéket kell figyelembe venni. A tozsdén kívüli és nem szabványosított tőzsdei határidős és opciós ügyletek esetén a mögöttes termék mérleg fordulónapján ismert piaci értékének kell tekinteni a pénzügyi instrumentumnak és egyéb árunak beszámolási időszak utolsó közzétett kereskedési árfolyamát. A tőzsdén kívüli kamatlábügyletek (kamat alapú határidős és swap ügyletek) esetén a piaci érték a szerzodésben rögzített irányadó kamatláb, ennek hiányában bankközi hitelkamatláb beszámolási időszakban utoljára közzétett mértékével számított értéket, egyéb tőzsdén kívüli ügyletek esetében elismert piacon kialakult, a mögöttes termék piaci ára tendenciáját is tükröző árajánlatokkal, illetve a tárgyév során történt értékesítés adataival alátámasztott, a tárgyév végén a piaci értékítéletet megfelelően jellemző árat. Ha ez sem ismert, a piaci értéknek a nyilvántartási (pl. letéti igazoláson szereplő) értéket kell feltüntetni. Az összetett ügyleteket be kell sorolni az elemi ügyletek csoportjaiba (pl. egy swaption ügyletet az opciók közé, és a mögöttes terméket — a swap-ot — kell az ügylet természetének megfelelően árazni).

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes